PLANB แนวโน้มธุรกิจ 2-3 ปีข้างหน้ายังโตสดใสแนะซื้อเป้าหมาย 8.20 บาท
PLANB แนวโน้มธุรกิจ 2-3 ปีข้างหน้ายังโตสดใสแนะซื้อเป้าหมาย 8.20 บาท
6 พ.ย. 2561

บล.ฟินันเซีย ไซรัส ระบุในบทวิเคราะห์วันนี้(6พ.ย.) ว่า บริษัท แพลน บี มีเดีย จำกัด (มหาชน) หรือ PLANB คาดกำไรสุทธิ ไตรมาส 3/61 ที่ 180 ลบ. +18% เทียบไตรมาสก่อนหน้า, +20% เทียบช่วงเดียวกันของปีก่อนเพราะเป็น High Season และสื่อนอกบ้านยังได้รับความนิยมต่อเนื่อง
อีกทั้ง ยังมีการขยายพื้นที่สื่อในหลายรูปแบบ และมีกลยุทธ์ทำ Engagement Marketing ทั้งด้านกีฬาและดนตรี ส่วนแนวโน้ม ไตรมาส 4/61 จะโตสูง เทียบช่วงเดียวกันของปีก่อนเพราะฐานต่ำในปีก่อน คาดกำไรทั้งปีนี้ที่ 623 ลบ. +35% เทียบช่วงเดียวกันของปีก่อน
แนวโน้มการเติบโตใน 2-3 ปีข้างหน้ายังสดใส จากการถือหุ้น 19.48% ใน BMN และการลงทุนในต่างประเทศจากปัจจุบันที่มี 4 ประเทศ และคาดประกาศงบ 12 พ.ย. 18